**Projektas**



**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS 2024–2026 METŲ STRATEGINIO VEIKLOS PLANO PATVIRTINIMO**

2024 m. vasario 15 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 6 straipsnio 22 punktu,
15 straipsnio 2 dalies 32 punktu ir 60 straipsnio 3 dalimi, atsižvelgdama į Strateginio valdymo metodiką, patvirtintą Lietuvos Respublikos Vyriausybės 2021 m. balandžio 28 d. nutarimu
Nr. 292 „Dėl strateginio valdymo metodikos patvirtinimo“, bei Panevėžio rajono savivaldybės strateginio planavimo organizavimo tvarkos aprašą, patvirtintą Panevėžio rajono savivaldybės tarybos 2023 m. birželio 22 d. sprendimu Nr. T-162 „Dėl Panevėžio rajono savivaldybės tarybos
2021 m. gruodžio 2 d. sprendimo Nr. T-224 „Dėl Panevėžio rajono savivaldybės strateginio planavimo organizavimo tvarkos aprašo patvirtinimo“ pakeitimo“, Savivaldybės taryba nusprendžia:

1. Patvirtinti Panevėžio rajono savivaldybės 2024–2026 metų strateginį veiklos planą (pridedama).
2. Pripažinti netekusiu galios Panevėžio rajono savivaldybės tarybos 2023 m. sausio 26 d. sprendimą Nr. T-1 „Dėl Panevėžio rajono savivaldybės 2023–2025 metų strateginio veiklos plano patvirtinimo“.

Miglė Bražėnienė

2024-01-25

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS 2024–2026 METŲ STRATEGINIO VEIKLOS PLANO PATVIRTINIMO“ PROJEKTO AIŠKINAMASIS RAŠTAS**

2024 m. sausio 25 d.

Panevėžys

1. **Sprendimo projekto tikslai ir uždaviniai**

Sprendimo projekto tikslas – plėtoti į rezultatus orientuotą savivaldybės strateginio valdymo sistemą, užtikrinti ilgalaikę ir darnią savivaldybės pažangą, veiksmingą savivaldybės finansų planavimą bei panaudojimą.

Sprendimo projekto uždavinys – patvirtinti Panevėžio rajono savivaldybės 2024–2026 metų strateginį veiklos planą.

Bendradarbiaujant su Savivaldybės administracijos skyriais ir atsižvelgiant į nuo
2024 m. sausio 1 d. įsigaliojusius Strateginio valdymo metodikos pakeitimus, parengtos šios Panevėžio rajono savivaldybės 2024–2026 metų strateginio veiklos plano programos:

* 001 Savivaldybės valdymo programa;
* 002 Ugdymo proceso ir kokybiškos ugdymosi aplinkos užtikrinimo programa;
* 003 Aktyvaus bendruomenės gyvenimo skatinimo programa;
* 004 Rajono infrastruktūros priežiūros, modernizavimo ir plėtros programa;
* 005 Socialinės atskirties mažinimo programa;
* 006 Sveikatos apsaugos programa;
* 007 Aplinkos apsaugos programa;
* 008 Ekonominio konkurencingumo didinimo programa.
1. **Siūlomos teisinio reguliavimo nuostatos ir laukiami rezultatai**

Patvirtinus Panevėžio rajono savivaldybės 2024–2026 metų strateginį veiklos planą, netekusiu galios pripažįstamas Panevėžio rajono savivaldybės tarybos 2023 m. sausio 26 d. sprendimas Nr. T-1 „Dėl Panevėžio rajono savivaldybės 2023–2025 metų strateginio veiklos plano patvirtinimo“.

Laukiami rezultatai – vadovaujantis patvirtintu Panevėžio rajono savivaldybės
2024–2026 metų strateginiu veiklos planu, taip pat atsižvelgiant į kitus patvirtintus savivaldybės strateginio planavimo dokumentus bei asignavimus Panevėžio rajono savivaldybės 2024–2026 metų strateginio veiklos plano programoms įgyvendinti ir planuojamiems rezultatams pasiekti, rengiamas Panevėžio rajono savivaldybės 2024 m. biudžetas.

1. **Lėšų poreikis ir šaltiniai**

Panevėžio rajono savivaldybės 2024–2026 metų strateginio veiklos plano priemonių įgyvendinimas užtikrinamas savivaldybės biudžeto ir kitų finansavimo šaltinių lėšomis.

1. **Kiti reikalingi pagrindimai, skaičiavimai ar paaiškinimai**

Antikorupcinis sprendimo projekto vertinimas nereikalingas.

Vedėja Miglė Bražėnienė